Salatut elämät – 3. esityskausi (2000–2001)

Salatut elämät -saippuasarjan kolmas kausi esitettiin MTV3-kanavalla alkaen elokuussa 2000 ja päättyen toukokuussa 2001.

Kaudella esitetty jakso Kalle tekee päätöksen armeijan suhteen (26. helmikuuta 2001) on kaikkien aikojen katsotuin Salatut elämät -jakso 1 360 000 katsojallaan.

Henkilöt

Päähenkilöt

Sivuhenkilöt

Tiivistelmä juonesta

Miia on herkillä Mikan kuoleman sekä abortin jälkeen. Hän liittyy Nooalaiset-uskonlahkoon ja joutuu ongelmiin tämän johtajan Toivo Karhun kanssa. Saku kuitenkin osoittaa Miialle rakkauttaan yrittäessään saada hänet pois lahkosta. Kalle kertoo homoudestaan Ismolle, jonka on vaikea hyväksyä asia. Ismon naisystävä Rauni palaa lähetystyöstä Angolasta, jossa hänellä oli ollut lyhyt suhde toisen miehen kanssa. Saku ja Kalle menevät armeijaan, jossa Kalle ihastuu Kuismaan. Kalle esittelee Kuisman Ismolle.

Salinien perheen luona asuu vaihto-opiskelija Chiqi Li, joka haluaa löytää biologisen isänsä Pekan. Hanna on raskaana ja olettaa Jukan olevan lapsen isä, koska ei tiedä, että Jukka on steriloitu. Lapsen biologinen isä on Aleksi, mutta Hanna haluaa kasvattaa lapsen Jukan kanssa. Jukka vaatii ensin aborttia ja päätyy salasuhteeseen ex-vaimonsa Maaritin kanssa, mutta suostuu lopulta ottamaan lapsen huoltajuuden. Raskausmyrkytyksen vuoksi lapsi syntyy keskosena ja saa hätäkasteessa nimen Sofia. Aleksi alkaa seurustella keskososastolla työskennelleen Petran kanssa, joka kärsii mielenterveysongelmista ja kaappaa Sofian.

Jenni pohtii jäädäkö Helsinkiin Akin luokse vai mennäkö Frankfurtiin Tonin perässä. Aiemmin Jenni päätti jäädä Helsinkiin siskonsa Katjan mielenterveysongelmien vuoksi, jolta hän vei Tonin. Katjan tilanteen parannuttua, Jenni päättää lähteä Tonin luokse Saksaan. Lähtö kuitenkin viivästyy, kun Jennistä pakkomielteen itselleen kehittänyt Pertti ”Vemmu” Pihlaja ottaa Jennin aseella uhaten vangiksi Ismon kauppaan estääksen tätä lähtemästä. Kalle kuitenkin pelastaa Jennin ja tilanteeseen tahtomattaan joutuneen Ismon pulasta ja Jenni pääsee lähtemään. Vemmu joutuu vankilaan. Jenni ja Toni palaavat myöhemmin Helsinkiin häiden vuoksi. Jenni kuitenkin peruu häät viime hetkellä saatuaan tiedon Tonin hämäristä bisneksistä. Jenni haluaa uuden alun Akin kanssa, joka pelehtii myös Maaritin kanssa, ja luoda uraa näyttelijänä, mutta päätyy lopulta saksalaiseen vankilaan Tonin järjestämien velkojen vuoksi.

Lauran ja Markuksen suhde syvenee. Kaikkien yllätykseksi paljastuu, että Lauralla on Kempeleessä 11-vuotias poika Sauli. Sauli muuttaa äitinsä luokse Helsinkiin. Markus aloittaa työt isänsä Eerik Ekholmin firmassa, joka aikoo toteuttaa Pihlajakadulla kalliin peruskorjausprojektin asukkaiden laskuun. Elina ostaa Markukselta osuuden Barbaarista, ja myös vankilasta vapautunut Aki haluaa isomman osuuden baarista. Elina alkaa seurustella yliopiston tutkijana toimivan Eskon kanssa.

Ulla ryhtyy selibaattiin Sepon kiusaksi. Ulla haluaa sivistää itseään ja ryhtyy käymään iltalukiossa. Sepon sydänvaivojen vuoksi Taalaismailla ryhdytään jälleen noudattamaan terveellisempiä elämäntapoja. Taalasmaiden asunto ja työpaikka talonmiehinä on vaarassa, kun Seppo on laiminlyönyt talon putkien kunnossapidon ja Markuksen isän firman aloitteesta heidät aiotaan korvata huoltoyhtiöllä. Pihlajakadulle palanneen Karin ideasta Taalasmaat perustavat Talotaikurit-nimisen huoltoyhtiön ja saavat jatkaa talonmiehinä.

Ismo myy asuntonsa yksinhuoltajaäiti Jaana Niemiselle, joka muuttaa taloon teini-ikäisten lastensa Aamu ja Teemu Korhosen kanssa. Ismo puolestaan ostaa Jaanan omakotitalon Keravalta.

Jaksot

Tuotantotiimi

Lähteet

Aiheesta muualla 
 Salatut elämät - Episode List: 2000
 Salatut elämät - Episode List: 2001

Salatut elämät -esityskaudet